Richard Dadd

Richard Dadd [RIĈ'd dad] (naskiĝis la  en Chatham, Kent, mortis la  en Londono) estis angla pentristo de feoj kaj aliaj supernaturaj temoj.

20-jaraĝa, lin anigis la Royal Academy of Art (Reĝa Akademio de Belarto), kaj li komencis ekspozicii siajn verkojn. Entute, tiuj ne estis tre rimarkindaj.

Dum vojaĝo en okcidenta Azio kaj Eŭropo en 1842, Dadd iĝis progresive malpli racia kaj pli perforta, kredante ke lin influis la egipta dio Oziriso.

Revenante anglien, oni diagnozis frenezecon, kaj lia familio prenis lin al la kampara vilaĝo de Cobham, Kent, por refortiĝo. Tamen, en 1843, Dadd, kredante ke sia patro estis la Diablo maskata, murdis lin per tranĉilo. Dadd fuĝis al Parizo, sed survoje provis, sensukcese, murdi alian turiston per razilo. Arestita de la polico, li konfesis la murdon de sia patro, kaj estis resendata al Anglio, kie li estis internigata en Bethlem, iama fifama frenezulejo.

En la malsanulejo, oni permesis lin pentri, kaj tie li pentris siajn plej bonajn verkojn, kaj sian faman majstroverkon The Fairy Feller's Master-Stroke (La majstrofrapo de la fea ulo) (vidu bildon).

Post 20 jaroj, li estis translokigata al Broadmoor frenezulejo, kie li mortis, 69 jaraĝa, de "malsano de la pulmoj".

 Eksteraj ligiloj 

 http://www.tate.org.uk 
 http://www.pemcom.demon.co.uk/queen/queen2/ffms.jpg 
 Portreto de Alexander MORRISON 
 Biografio de Richard Dadd 

Kategorio:Britaj pentristoj